Hitti

Hitti (englannin sanasta hit ’osuma’), suomeksi myös iskelmä, on äänilevy, elokuva tai muu kulutushyödyke, joka on suosittu laajalla alueella tai jonkin tietyn sosiaalisen ryhmän keskuudessa.

Erään määritelmän mukaan musiikkiteollisuudessa hitti tarkoittaa kappaletta, joka on päässyt 40 myydyimmän singlen listalle. Yhden hitin ihme on artisti tai yhtye, joka tunnetaan ensisijaisesti yhden musiikkikappaleen ansiosta.

Suomenkielinen termi iskelmä tai iskusävelmä (johdos saksan sanasta Schlager) on alkujaan tarkoittanut nimenomaan suuren suosion saavuttanutta sävelmää tai tallennetta, mutta on sittemmin laajentunut tarkoittamaan myös tietynlaista musiikkityyliä (iskelmämusiikki).

Aiheesta muualla
Ylen Elävä arkisto: Ovatko hittilistat luotettavia?

Populaarimusiikki